KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2024. szeptember 18 –i ülésére)


TÁRGY: 	KÖZVILÁGÍTÁS AKTÍV ELEM ÜZEMELTETÉSI SZERZŐDÉS MEGKÖTÉSE AZ MVM LUMEN KFT-VEL


Kiskőrös Város (a továbbiakban: Városunk) közvilágítási korszerűsítésének I. és II. üteme – az elkészített kiviteli tervdokumentáció szerint - befejeződött, a műszaki átadás-átvétel megtörtént. 
Városunk elavult közvilágítási rendszerének fejlesztését, olyan energiatakarékos világító testek felszerelésével tudtuk megvalósítani, amelyek a vonatkozó útügyi szabványoknak megfelelő fényerőt és egyenletesebb közvilágítást biztosítanak. Az I. ütemben 589 db LED fényforrású lámpatestet, a II. ütemben 1383 db LED fényforrású lámpatestet helyeztünk üzembe. 89 db lámpa még cserére vár.
Ennek megfelelően, az új megnövekedett aktív elemekre új teljeskörű közvilágítás aktív elem üzemeltetési szerződés megkötése indokolt. Tekintettel a becsült értékre, három árajánlatos beszerzési eljárás eredményeként az MVM Lumen Kft. nyújtotta be a legkedvezőbb ajánlatot, amely szerint a jótállással érintett LED-es lámpatestek rendelkezésre állási díj: 1 500,- Ft/lámpatest/év + ÁFA, jótállási időn belül, jótállás alá tartozó (LED világítótest hiba) javítás esetén: le-felszerelés + kiszállás: 26 800,- Ft + ÁFA/db, jótállás nélküli, hagyományos lámpatestek átalánydíja: 55 395,- Ft/hó + ÁFA.
A sürgősségi előterjesztés indoka: a beszerzési eljárás lefolytatásának szükségessége.
Fentiekre tekintettel javaslom a Képviselő-testületnek, hogy a határozat-tervezetben foglaltak szerint döntsön.  


Kiskőrös, 2024. szeptember 17.

                                                                                 			 Domonyi László s.k.,
                                                                                     			     polgármester




HATÁROZAT-TERVEZET


A Képviselő-testület 

1. egyetért a határozat-tervezet mellékletét képező „Kiskőrös közvilágítás aktív elem üzemeltetési szerződés” megkötésével.
2. felhatalmazza a polgármestert az 1. pontban meghatározott szerződés aláírására. 

Felelős: 	polgármester
Határidő: 	azonnal
